CELEX: 32017R0357
Language: hu
Date: 2017-02-28 00:00:00
Title: A Bizottság (EU) 2017/357 végrehajtási rendelete (2017. február 28.) a ciklaniliprol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása megtagadásáról (EGT-vonatkozású szöveg. )

1.3.2017   
            
            
               HU
            
            
               Az Európai Unió Hivatalos Lapja
            
            
               L 54/4
            
         A BIZOTTSÁG (EU) 2017/357 VÉGREHAJTÁSI RENDELETE
   (2017. február 28.)
   a ciklaniliprol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása megtagadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
   mivel:
   
               (1)
            
            
               Az 1107/2009/EK rendelet 7. cikke (1) bekezdésének megfelelően Ausztriához 2013. december 19-én kérelem érkezett az ISK Biosciences Europe N.V. vállalattól a ciklaniliprol hatóanyag jóváhagyására vonatkozóan.
            
         
               (2)
            
            
               Az említett rendelet 9. cikke (3) bekezdésének megfelelően a referens tagállam 2014. január 17-én értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.
            
         
               (3)
            
            
               Az említett rendelet 11. cikke (2) és (3) bekezdése rendelkezéseinek megfelelően – a kérelmező által javasolt felhasználásokra vonatkozóan – értékelték a hatóanyagnak az emberek és állatok egészségére, valamint a környezetre gyakorolt hatásait. A referens tagállam 2015. április 1-jén a Bizottság elé terjesztette az értékelő jelentés tervezetét.
            
         
               (4)
            
            
               Az értékelőjelentés-tervezetet a tagállamok és a Hatóság felülvizsgálta. A Hatóság 2016. április 6-án ismertette a Bizottsággal a ciklaniliprol hatóanyagú növényvédő szer esetében felmerülő kockázatok felméréséről készült következtetését (2).
            
         
               (5)
            
            
               2016. szeptember 28-i levelével az ISK Biosciences Europe N.V. visszavonta a ciklaniliprol jóváhagyására irányuló kérelmét. A kérelem visszavonása következtében ezért a ciklaniliprol az 1107/2009/EK rendelet 13. cikke (2) bekezdésének értelmében nem engedélyezhető.
            
         
               (6)
            
            
               E rendelet nem sérti a kérelmezők azon jogát, hogy az 1107/2009/EK rendelet 7. cikke szerint további kérelmet nyújtsanak be a ciklaniliprolra vonatkozóan.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A hatóanyag jóváhagyásának megtagadása
   A ciklaniliprol hatóanyagot a Bizottság nem hagyja jóvá.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  EFSA Journal 2016;14(4):4452. Online elérhető a következő címen: www.efsa.europa.eu.